Carl-Henning Wijkmark

Carl-Henning Wijkmark (født 1934 i Stockholm i Sverige, død 4. september 2020 samme sted) var en svensk forfatter, oversetter og litteraturkritiker.

Liv og virke
 Bakgrunn
Wijkmark kom fra en akademikerfamilie. Hans far var doktor i teologi, og hans mor var lærer. Han var halvbror til Kerstin Bernadotte. 

I 1957 avsluttet han sin bachelor i filosofi i Lund, og i 1967 ble han doktor i filosofi i Stockholm. Han studerte dessuten filosofi og litteraturvitenskap ved Ludwig-Maximilians-universitetet i München. 

Karriere
Fra 1968 til 1970 arbeidet han som underviser ved Stockholms universitet og ved Statens biblioteksskole. 

Han bodde lenge i Tyskland og Frankrike, der han arbeidet som litteraturkritiker og radioessayist inntil han i 1970-årene viet seg helt til prosaskrivningen. Som oversetter har Wijkmark blant annet oversatt Friedrich Nietzsche og Walter Benjamin.

I 1972 hadde Wijkmark sin litterære debut med romanen Jägarna på Karinhall, som handler om et dekadent jaktselskap som holder til på slottet Karinhall utenfor Berlin mens de olympiske leker avholdes i storbyen. Den tyske nazilederen Hermann Göring er selskapets vert, og jegerne bedriver blant annet spionasje og avholder orgier. 

Wijkmark vant flere litteraturpriser, blant annet Doblougprisen i 1986 og Augustprisen i 2007. Sistnevnte fikk han for sin roman Stundande natten, som handler om tre menn som er innlagt på sykehus og venter på å dø. Andre  romaner er Dressinen, 1983, og Vi ses igen i nästa dröm, 2013. I Dressinen stiller Wijkmark spørsmålet om hva det vil si å være menneske. Romanen handler om en prest som begir seg på en reise med tre aper for å avsløre «the missing link» mellom aper og mennesker. I Vi ses igen i nästa dröm farer en professor vill i en kjeller og befinner seg plutselig tilbake i 1920-årenes Sverige.

Wijkmark beskjeftiget seg i flere årtier med døden som emne, og han forholdt seg sterkt kritisk overfor aktiv dødshjelp. Han behandlet forskjellige humanitære, politiske og sosiale spørsmål i sine verker. Hans romaner var gjerne inspirert av omveltninger eller kriger i Tyskland, Finland, Sverige eller Algerie, og handler ofte om hvordan menneskers liv og skjebne påvirkes av disse.

 Bibliografi 
 Tyska romaner 1965
 Fransk roman efter 1945 1968
 Jägarna på Karinhall 1972
 Rött och svart 1976
 På flykt undan mina landsmän 1976
 Den moderna döden 1978
 Dressinen 1983
 Sista dagar 1986
 Litteratur och människovärde 1988
 Sveaborg 1990
 Omsvängningarnas år 1991
 Dacapo 1994
 Du som ej finns 1997
 Den svarta väggen 2002
 Tal på Övralid 6 juli 2003, 2003
 Samtiden bakom oss. Essayer og kommentarer 1992-2004, 2005
 Stundande natten 2007

 Priser og utmerkelser (utvalg) 
 Årstall  Prisvinnere  Boktittel  Signe Ekblad-Eldhs pris   Augustpriset  Stundande natten Lotten von Kræmers pris Gerard Bonniers pris   Övralidspriset   Samfundet De Nios Särskilda pris 1994  Gun och Olof Engqvists stipendium   Sherlock-priset  Sista dagar Doblougprisen 

 Referanser 



Kategori:Svenske forfattere
Kategori:Personer fra Stockholm